作者:杜甫
標題:殿中楊監見示張旭草書圖
內容:斯人已雲亡，草聖秘難得。及茲煩見示，滿目一淒惻。悲風生微綃，萬裡起古色。鏘鏘鳴玉動，落落群松直。連山蟠其間，溟漲與筆力。有練實先書，臨池真盡墨。俊拔為之主，暮年思轉極。未知張王后，誰並百代則。嗚呼東吳精，逸氣感清識。楊公拂篋笥，舒捲忘寢食。念昔揮毫端，不獨觀酒德。